Hy het gesê daar is bewyse dat die ANC agter die onwettige grondbesettings in Orange Farm sit waar die metropolisie ontbied moes word om mense van die grond af te verwyder. “Ons het munisipale regulasies wat gerespekteer moet word. Ons kan nie bekostig om in ŉ stad te bly waar mense net grond beset en daar geen wette is nie. Ons verwag van almal om die gereg te respekteer.”
Mashaba se party, die DA, is deur die EFF bygestaan om die Johannesburg-metro van die ANC oor te neem ná die afgelope munisipale verkiesing. Die EFF het, volgens rekord, al in die verlede gemeenskappe aangemoedig om leë grond te beset, wat teen die DA se beleid is.
Nie net moet die DA in die metro’s en munisipaliteite waar hulle van die ANC beheer oorgeneem het, eers huis skoonmaak om al die gemors wat die ANC veroorsaak het, uit die weg te ruim nie, maar getrou aan hulle aard was dit die ANC en hul alliansie vennote se verklaarde voorneme om die lewe vir die DA so moeilik moontlik te maak om skoon bestuur so gou en glad moontlik in te stel. En dan het die ANC hoogheilig gepropageer dat hulle die belange van die burgers voorop stel. Die ANC is van leuens en magsbeheptheid aanmekaar gesit.
In die Ram-Slam T20-reeks sou die Dolphins en Warriors mekaar gister in Durban pak. Reën het egter verhoed dat daar ’n uitslag in dié wedstryd was.
Tiger Woods het vir die eerste keer in drie jaar nie meer rugpyn nie en hy is gereed om aanstaande week sy terugkeer na die gholfbaan te maak. Woods sal ná tien maande weer kompeterende gholf speel wanneer hy by die Hero Wêreld-uitdaging in die Bahamas afslaan.
Suid-Afrika sal môre weet watter spelers die Blitsbokke by die Wêreldreeks gaan verteenwoordig. Dié reeks skop aanstaande week in Dubai af. Suid-Afrika is tans die verdedigende kampioen. Die week daarna verskuif die aandag na Kaapstad vir die tweede toernooi in die reeks.